Кыёв (окрес Стара Любовня)

Кыйов,  Кыёв,  Kyjov — село в окресѣ Стара Любовня Пряшовского края Словакии, в историчном регионѣ Шариш.

 Полога 
Готарь села з розлогов  положеный во вышках  з найвысшым верхом Минчол, котрый мать статус штатной природной резервации.Obec Kyjov
Через село тече поточина Градлова, котра при Дюрковой вливать ся до рѣчкы Люботинка, правого притока Попрада (при Орловѣ).Топографична мапа Кыйов Од Старой Любовнѣ оддалене о .

 Днешность села 
Село мать захоронку (передшколя) и закладну школу (1.–4. рочникы), библиотеку, фотбаловый штадион и тенисовый корт, котрый взимѣ служить за ховзанку. В далшых планах — выставба лыжарского вытягу, про котрый мають вгодный терен. Од року 1980 учинкуе фолклорна група Минчол, котра сокотить мѣстны културны традиции.

 История 
Перва документована упоминка датована роком 1390 под назвов  Kyo. Найвеце ся поповнило в 16. сторочу, коли ту пришли Русины, на закупном правѣ. В документѣ з року 1538 село уже зазначене як руське.Михайло Мурцко В року 1868 быв поставленый грекокатолицкый храм Рождества Богородицѣ в бароково-класицистичном штилу, а в року 1905 каплиця, котра положена при сельском урядѣ, при дорозѣ до Шаришского Ястрабя. 

Выслободжене од фашистох Червенов армадов 22. януара 1945, в року 1947 оптовали до УССР 15 родин, довъедна 74 особы. Рольницке дружство, закладене в року 1950, в року 1953 роспало ся, але было в року 1972 организоване наново.  До войны село было деревяне, аж по войнѣ ся выставили мурованы домы.В року 1958 село достало електрику, в року 2003 — земный газ, в року 2007 — водовод. 

 Обывательство 

 Обывательство подля народности, 2011Sčítanie obyvateľov, domov a bytov 2011 Довъедна Словаци Ромы Русины Чехы Украинцѣ Иншы Не повѣли 729 326  210  166  2 2  2  21  100% 44,7% 28,8% 22,8% 0,3% 0,3% 0,3% 2,8%
 Обывательство подля вѣры, 2011 Довъедна Грекокатолици Римокатолици Православны Протестанты Иншы Атеисты729 667 26 9 3 17 7 100% 91,5% 3,6% 1,2% 0,4% 2,3% 1,0%

 Вызнамны родаци 
 Дезидерий Миллый (1906–1971), русинскый и словацкый малярь, график и педагог.

 Жерела и одказы 
 Михайло Мурцко: Кийов //


 Референции 


Категория:Населены пункты Словакии